Ta' WALLACE PH. : Minn ħdejn ix-xmara Mersev ' għaddejt fil-qieraħ ta' Diċembru mterter. Jinżel iċ-ċpar u jerfa' fuq ix-xmara Mersev maħmuġa bin-nugrufun. Tħaxwex max-xtajta n-nixxiegħa ta' l-ilma ħaj, u jgedwed u jgerger il-weraq niexef mibrum mal-mogħdija taħt is-siġar għeriewen fil-beraħ griż, jitniehdu bil-bard u r-reżħa u jixhru f'kull żegħila tar-riħ. Qalbi ħabbritni dak il-ħin bil-kruha u l-waħx ta' ma nafx mn'hiex. Il-kesħa ta' l-ajru ħassejtha l-kesħa tal-għadam mherri ġot-tebut u mxejt bil-ħsieb tal-mewt ihewden f'rasi waħdi, għal għonq it-triq. Iċ-ċfales u tetjun. ta' l-ark kienu mibdula fis-silġ li jqarmeċ taħt riġlejk ċar bħall-kristall, nadif bħal vetrati maħsula. frisk. la weraq fis-siġar, la weraq ma' l-art; la riħ, la ħoss, lanqas ċpar jew irxiex. Imleflef u mkebbeb sa widnejja fil-coai — minn ġewwa sħun, minn barra qisu l-qoxra ta' l-azzar f'nofs il-lejl ta'Frar — għaddejt fil-ħemda ta' madwari kiefra, fit-tanbir ta' ħsiebi jtarrax bħal tanb'r it-tanbur fin-nofs dawl, tal-qamar f'lejl ta' kwiekeb : ' iżjed, ma jaqta' xejn, iżjed, iżjed, minn taħt dell is-siġar Fuq ix-XMARA MERSEV fejn igħammru s-suwed, minn fuq tiċrit il-fidda fil-wiċċ ħiemed tal-għadajjar fejn hemm il-kukkudrill, minn fuq ras l-għolja tgħum fid-dawl tal-qamar : ''Jien:u int Jew il-komunità, ikbar mill-jien u int2 fejn jien:u int isibu t-temma tagħhom — bħal ħolqa li ma tfissirx għajr fost il- ħoloq t'arloġġ li flimkjen iqisu l-ħin tul lejl u nhar T'issa biss u l-art7 Jew t'issa, u l-art bħal mewġa fil-milja. għaddejja mqit ta' l-Univers2' Fil-wiċċ tax-xmara nieżla dak il-ħin ħafif kien qiegħed igħum is-silġ magħqud abjad, nadif, tiela' minn fost il-ħmieġ ta' l-ilma mdardar sħiħ bin-nugrufun Hekk il-moħħ tiela' minn fost il-qżież u t-toqol tal-materja — indafa. fil-ħmieġ — astratt fil-konkret — għanjiet l-għanjiet tisboq il-qżież tad-demm marid; imsiemer, ħakk u ħsibijiet 'il-ġenna, kankru, ħallata ballata ġo xulxin magħqudin, flimkien magħġunin 9 Imxejt u ġrejt, u ġrejt u għajejt, bħal min minnu nnifsu jrid jaħrab bogħod waħdi minn fuq ix-xtut tax-xmara għaddejt. Żmien ir-rebbiegħa; ħarġet ix-xemx u sebbħet u tat il-ħajja, ħeġġet u qanqlet kollox, Stenbħu l-ilwien minn xfar il-kjaroskur : id-deheb u l-isfar tħalltu mal-ħdura mielsa tal-ħaxix; iL-Manri ma' l-ikħal safi ċar ta' l-ajru fietel; mar-;eżħa tas-smewwiet fil-bogħod u x-xefaq;. mal-mera ta' l-ilmiet jibbru u jleqqu. Għannew l-għasafar; tar il-gawwi; warrad il-fjur ma' kullimkien imxeblek; tgħabbew is-siġar twal bil-weraq tqil. Imbagħad mal-plajja tnejn tnejn għaddew iż-żgħażagħ sbieħ, f'saħħithom — minsija d-dinja u t-twegħir; l-uġigħ tal-bieraħ; l-uġigħ ikbar ta': għada; tanbir it-tanbur tal-moħħ dejjem iberren — tnejn tnejn għaddew : fis-skiet u l-ħemda ta' min intebaħ li l-kliem xkiel u rażan, l-eternità mitlufa ; ta' waqt għaddieni…… Imxejt u mxejt f'dil-ġenna fl-art; waħdi minn fuq ix-xtut tax-xmara sbejħa għaddejt.